text: [{"text_idx": "#000000", "text": "In sha Allah Ilma namaa daandii qajeelumma,gammachuu fi milkaa'innaa itti akeekudha."}, {"text_idx": "#000001", "text": "Jalqaba kaafirota jechuun namoota haala sirriin Rabbii olta\u2019aatti hin amanne ykn arkaana iimaanaa keessaa tokkotti amanuu didan ykn hojii kufrii hojjataniidha. Mushrikoonni immoo namoota Rabbii olta\u2019aa waliin waan biraa gabbaraniidha (waaqeffataniidha). Mushrikni hundi kaafira. Kanaafu, kaafirri mushrika caalaa maqaa wali gala ta\u2019eedha. Hojiin kaafiraa Rabbii olta\u2019aa biratti fudhatama hin qabu. Sababni isaas, ulaagaalee hojiin fudhatama itti argatu hin guunne. Ulaagaaleen kunniinis: arkaana (hundeewwan) iimaanatti haala sirriin amanuu, ikhlaasa qabaachu fi shari\u2019aa hordofuun hojii gaggaarii hojjachuudha. Qur\u2019aana keessatti fakkeenya hojii kaafiroota ykn mushrikoota haala ajaa\u2019ibaatin dhiyeessa. Mee haa ilaallu."}, {"text_idx": "#000006", "text": "Fakkeenyaf, Rabbii olta\u2019aan alatti wanta biraa yommuu waaqeffatan, \u201cKunniin Rabbiitti nu dhiyeessu, shafa\u2019aa (jaarsummaa) nuuf ta\u2019u\u201d jedhu. Garuu akkuma namni dheebote yommuu saraabatti dhufu homaa hin argannee, isaanis Guyyaa Qiyaamaa wanta hojjatanii fi abdatan irraa homaayyu hin argan. Hojiiwwan gaggaariin biroos nu fayyada jechuun hojjatan homaa isaan hin fayyadu. Sababni isaas, waan kafaraniif kufriin hojii guutuu jalaa balleessa."}, {"text_idx": "#000009", "text": "Wanta armaan oli chaarti armaan gadiitiin ibsuun ni danda\u2019ama:"}, {"text_idx": "#000011", "text": "Maamila ta'uuf imeeli kee itti galchi, beeksisa barruu haarawa argadhu."}, {"text_idx": "#000013", "text": "Dubbii fi Hojii Iimaana Diigan"}]